ჰიუ IV (მეინის გრაფი)

ჰიუ IV (გ. 25 მარტი, 1051) — მეინის გრაფი 1036 წლიდან 1051 წლამდე. 

ცხოვრება
ჰიუ მეინის გრაფ ჰერბერტ I-ის, ერთ-ერთი ჰუგონიდთა გვარის წარმომადგენლის ვაჟი იყო.ჰუგონიდები გრაფ როჯერის (გ.  890) შთამომავლები იყვნენ, და გრაფებს (ჰიუ I, ჰიუ II, ჰიუ III, ჰიუ IV) ეს სახელი ერქვათ. მეორე მხრივ, ისინი ასევე წარმოადგენდნენ კაროლინგების შტოს, რადგან როჯერის მეუღლე, როტილდა, შარლ II მელოტის ქალიშვილი იყო. იხილეთ: K.S.B. Keats-Rohan, 'Two Studies in Northern French Prosopography', Journal of Medieval History 20 (1994) 3-37. მამის გარდაცვალებისას (1036 წ.) ის ჯერ კიდევ არასრულწლოვანი გახლდათ, ამიტომ, ამ ინფორმაციიდან გამომდინარე, 1018-1022 წლებში უნდა დაბადებულიყო. ჰერბერტ ბაშო, მისი ბაბუის ძმა და ანჟევინების მომხრე, ჰიუს სრულწლოვანებამდე მისი რეგენტის როლს ასრულებდა.Richard Ewing Barton, Lordship in the County of Maine, c. 890-1160 (Woodbridge: The Boydell Press, 2004), p. 49

ლე-მანის ეპისკოპოსი, ჟერვე დე შატო-დუ-ლოარი, მოწინააღმდეგე ბლუას ოჯახის მხარდამჭერი გახლდათ. ეპისკოპოსსა და რეგენტს მალე ჩხუბი მოუვიდათ, ჟერვემ ჰერბერტი განდევნა,Richard Ewing Barton, Lordship in the County of Maine, c. 890-1160 (Woodbridge: The Boydell Press, 2004), p. 50  ჰიუ სრულწლოვნად და ხელისუფლად გამოაცხადა და ბერთა ბლუელზე ქორწინებაც დაუგეგმა.K.S.B. Keats-Rohan, 'Two Studies in Northern French Prosopography', Journal of Medieval History 20 (1994), p. 22 

ჰერბერტი, მისი წინაპრებისაგან განსხვავებით, ეპისკოპოსის რჩევა-დარიგებებს ყურად იღებდა. ჟერვე, ბიძამისისა და წინა ეპისკოპოსის, ავესგოდ დე ბელემესაგან განსხვავებით, ბლუას გრაფებს არ მტრობდა.K.S.B. Keats-Rohan, 'Two Studies in Northern French Prosopography', Journal of Medieval History 20 (1994), p. 23 ჰიუმ, სავარაუდოდ სწორედ ეპისკოპოსის სასარგებლოდ, მრავალი ბრძოლა გაუჩაღა ანჟუს გრაფ ჯეფრი მარტელს ლუარის ველზე. ჰიუს 26 მარტს, 1051 წელს სიკვდილიდან ცოტა ხანში, მეინიდან განდევნილმა ჟერვემ თავშესაფარი ნორმანდიაში იპოვა. ჟერვეს მიერ ლე-მანის საეპისკოპოსის გაძლიერება მეინის საგრაფოს დასუსტებას ემსახურებოდა, რამაც საბოლოოდ მეინის ანჟუსა და ნორმანდიის მიერ მიერთება გამოიწვია.

ოჯახი
დაახლოებით 1046 წელს ჰიუ ბერთა ბლუელზე დაქორწინდა, რომელიც ამ დროს ალენ III, ბრეტანის ჰერცოგის ქვრივი იყო. 

მათ შეეძინათ:
ჰერბერტ II, მეინის გრაფი (გ. 1062);
მარგარეტი (დ.  — გ. 1063), დაინიშნა უილიამ დამპყრობლის ვაჟ რობერტზე, მაგრამ ქორწინებამდე გარდაიცვალა.
ლიტერატურა

სქოლიო

კატეგორია:გარდაცვლილი 1051
კატეგორია:დაბადების წელი უცნობია